

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 22.decembrī Nr.**685**

 (prot.Nr.**27**, **19**.§)

**Par deleģēšanas līguma pagarināšanu ar**

**sabiedrību ar ierobežotu atbildību „Labiekārtošana D”**

Pamatojoties uz Valsts pārvaldes iekārtas likuma 40.panta pirmo un otro daļu, 41.panta pirmo daļu, 45.panta otro un trešo daļu, 46.pantu, 88.panta pirmās daļas 1.,2. un 3.punktu, likuma „Par pašvaldībām” 7.panta otro daļu 15.panta pirmās daļas 2.punktu, 21.panta pirmās daļas 23.punktu, Dzīvnieku aizsardzības likuma 8.panta trešo daļu, Ministru kabineta 2007.gada 27.martā noteikumu Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai” 19.punktu, kā arī ievērojot ar Daugavpils pilsētas domes 2016.gada 10.novembra lēmumu Nr.605 „Par Daugavpils pilsētas ilgtspējīgas enerģijas rīcības plāna un energopārvaldības sistēmas rokasgrāmatas apstiprināšanu“ (prot.Nr.24, 7§) apstiprinātas Rokasgrāmatas energopārvaldības sistēmas izveidei un ieviešanai Daugavpilī, atbilstoši LVS EN ISO 50001:2012 standartam prasības,

**ievērojot to**, ka pašvaldībai ar likumu piešķirtas tiesības un ir pienākums patstāvīgi veikt savas autonomās funkcijas, organizēt noteikto autonomo funkciju veikšanu un atbildēt par to, pašvaldība autonomo funkciju pildīšanai veido kapitālsabiedrības un ar saviem līdzekļiem piedalās tajās, kā arī deleģē atsevišķus valsts pārvaldes uzdevumus, kuru izpilde ietilpst pašvaldības kompetencē,

**nodrošinot** pašvaldības autonomās funkcijas izpildi, sniedzot savlaicīgu pakalpojumu saņemšanu, sniegto pakalpojumu pastāvīgu pilnveidošanu un uzlabošanu un to, ka mērķa sasniegšanai nepieciešams noteikt finansējuma kārtību, to aprēķināšanas, kontroles un pārskatīšanas mehānismu, un skaidri definējot deleģēto uzdevumu izpildē iesaistīto pušu tiesības un pienākumus,

**ņemot vērā** Daugavpils pilsētas domes 2016.gada 22.decembra lēmumu Nr.684 “Par Daugavpils pilsētas pašvaldības tiešās līdzdalības kapitālsabiedrībās sabiedrībās ar ierobežotu atbildību “Labiekārtošana D” izvērtēšanu,

**ņemot vērā to**, ka Daugavpils pilsētas pašvaldība ir izveidojusi sabiedrību ar ierobežotu atbildību „Labiekārtošana-D”, kuras darbības mērķi, saskaņā ar statūtiem: ainavu veidošanas un uzturēšanas darbības; apbedīšana un ar to saistīta darbība; elektroinstalācijas ierīkošana; ceļu un maģistrāļu būvniecība; citur neklasificēta inženierbūvniecība; citu viengadīgo kultūru audzēšana; citi neklasificēti individuālie pakalpojumi; grants un smilts karjeru izstrāde; koka izstrādājumu ražošana; atkritumu savākšana, izņemot bīstamos atkritumus; citur neklasificēta jaunu preču mazumtirdzniecība specializētajos veikalos, kravu pārvadājumi pa autoceļiem, datu apstrāde, uzturēšana un ar to saistītās darbības. Daugavpils pilsētas pašvaldības Sabiedrība ar ierobežotu atbildību „Labiekārtošana-D” no 1992.gada Daugavpils pilsētas pašvaldības administratīvajā teritorijā sekmīgi nodrošina no likuma „Par pašvaldībām” 15.panta pirmās daļas 2.punkta izrietošu uzdevumu izpildi. Sabiedrība ar ierobežotu atbildību „Labiekārtošana-D” ir Daugavpils pilsētas pašvaldības kapitālsabiedrība, kurā visas kapitāla daļas pieder Daugavpils pilsētas pašvaldībai un sabiedrības ar ierobežotu atbildību „Labiekārtošana-D” pašreiz veiktā uzņēmējdarbība atbilst Valsts pārvaldes iekārtas likumā noteiktām prasībām, atklāti balsojot: PAR – 12 (V.Bojarūns, A.Broks, J.Dukšinskis, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Precizēt 2014.gada 5.augusta Deleģēšanas līguma preambulu, izsakot to šādā redakcijā:

„Pamatojoties uz likuma „Par pašvaldībām” 7.panta otro daļu, 15.panta pirmās daļas 2.punktu, Valsts pārvaldes iekārtas likuma 40.panta otro daļu, 41.panta pirmo daļu, 45.panta otro un trešo daļu, 46.pantu, 88.panta pirmās daļas 1.,2. un 3.punktu Dzīvnieku aizsardzības likuma 8.panta trešo daļu, Ministru kabineta 2007.gada 27.martā noteikumu Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai” 19.punktu, kā arī ievērojot ar Daugavpils pilsētas domes 2016.gada 10.novembra lēmumu Nr.605 „Par Daugavpils pilsētas ilgtspējīgas enerģijas rīcības plāna un energopārvaldības sistēmas rokasgrāmatas apstiprināšanu“ (prot. Nr.24, 7§) apstiprinātas Rokasgrāmatas energopārvaldības sistēmas izveidei un ieviešanai Daugavpilī, atbilstoši LVS EN ISO 50001:2012 standartam prasības,

ņemot vērā to, ka Daugavpils pilsētas pašvaldība ir izveidojusi sabiedrību ar ierobežotu atbildību „Labiekārtošana-D”, kuras darbības mērķi, saskaņā ar statūtiem: ainavu veidošanas un uzturēšanas darbības; apbedīšana un ar to saistīta darbība; elektroinstalācijas ierīkošana; ceļu un maģistrāļu būvniecība; citur neklasificēta inženierbūvniecība; citu viengadīgo kultūru audzēšana; citi neklasificēti individuālie pakalpojumi; grants un smilts karjeru izstrāde; koka izstrādājumu ražošana; atkritumu savākšana, izņemot bīstamos atkritumus; citur neklasificēta jaunu preču mazumtirdzniecība specializētajos veikalos, kravu pārvadājumi pa autoceļiem, datu apstrāde, uzturēšana un ar to saistītās darbības. Daugavpils pilsētas pašvaldības Sabiedrība ar ierobežotu atbildību „Labiekārtošana-D” no 1992.gada Daugavpils pilsētas pašvaldības administratīvajā teritorijā sekmīgi nodrošina no likuma „Par pašvaldībām” 15.panta pirmās daļas 2.punkta izrietošu uzdevumu izpildi. Sabiedrība ar ierobežotu atbildību „Labiekārtošana-D” ir Daugavpils pilsētas pašvaldības kapitālsabiedrība, kurā visas kapitāla daļas pieder Daugavpils pilsētas pašvaldībai un sabiedrības ar ierobežotu atbildību „Labiekārtošana-D” pašreiz veiktā uzņēmējdarbība atbilst Valsts pārvaldes iekārtas likumā noteiktām prasībām,

ievērojot to, ka pašvaldībai ar likumu piešķirtas tiesības un ir pienākums patstāvīgi veikt savas autonomās funkcijas, organizēt noteikto autonomo funkciju veikšanu un atbildēt par to, pašvaldība autonomo funkciju pildīšanai veido kapitālsabiedrības un ar saviem līdzekļiem piedalās tajās, kā arī deleģē atsevišķus valsts pārvaldes uzdevumus, kuru izpilde ietilpst pašvaldības kompetencē,

nodrošinot pašvaldības autonomās funkcijas izpildi, sniedzot savlaicīgu pakalpojumu saņemšanu, sniegto pakalpojumu pastāvīgu pilnveidošanu un uzlabošanu, piesaistot Eiropas Savienības finanšu instrumentus un valsts finansējumu (atbalstu), veicot energopārvaldības uzlabošanas pasākumus deleģēto uzdevumu izpildē, ik gadu izvērtējot nepieciešamību sabiedrībai ar ierobežotu atbildību „Labiekārtošana-D” piešķirt finanšu līdzekļus no Daugavpils pilsētas pašvaldības budžeta līdzekļiem un to, ka mērķa sasniegšanai nepieciešams noteikt finansējuma kārtību, to aprēķināšanas, kontroles un pārskatīšanas mehānismu, un skaidri definējot deleģēto uzdevumu izpildē iesaistīto Pušu tiesības un pienākumus,

noslēdz Līgumu par sekojošo”:

2. Precizēt 2014.gada 5.augusta Deleģēšanas līguma 1.2.punktu, izsakot to šādā redakcijā:

„1.2. Izpildītājs apņemas veikt Eiropas Savienības finanšu instrumentu un valsts finansējuma piesaisti, piedalīties Eiropas Savienības fondu projektos, koordinēt un uzraudzīt projektu realizāciju savas kompetences ietvaros, veikt energopārvaldības uzlabošanas pasākumus deleģēto uzdevumu izpildē;”.

3. Papildināt 2014.gada 5.augusta Deleģēšanas līguma 3.1.punktu ar 3.1.7.1 apakšpunktu šādā redakcijā:

„3.1.7.1 energopārvaldības uzlabošanas pasākumu īstenošana deleģēto uzdevumu izpildē;”.

4. Aizstāt līguma 7.1.punktā vārdus un skaitļus „līdz 2016.gada 31.decembrim” ar vārdiem un skaitļiem „līdz 2021.gada 31.decembrim”.

Pielikumā: Deleģēšanas līguma grozījumu projekts.

Domes priekšsēdētājs              *(personiskais paraksts)*  J.Lāčplēsis